Ctenistini

Ctenistini er en gruppe av små, rødlige eller brunlige biller som blit plassert i familien kortvinger.

Utseende 
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er lange og kraftige, lett kølleformede. Palpene (munnfølerne) kan være kamformede. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er runde i omriss, mye bredere enn brystskjoldet. De er glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr. Arten Bryaxis puncticollis er meget vanlig i løvstrø i norske skoger. En god del arter er knyttet til maur, såkalte myrmekofiler. Den mest kjente av disse er blind køllebille, Claviger testaceus, som lever i koloniene til gul jordmaur, Lasius flavus. Disse små, gulaktige billene, som mangler øyne, er helt avhengige av maurene. På bakkroppen har billen noen hårtufser som skiller ut et stoff som maurene er svært glade i – det har neppe noen næringsverdi, men kan kanskje fungere som et rusmiddel. Maurene slikker i seg stoffet fra hårtufsene. Skulle maurkolonien bli forstyrret, for eksempel hvis man løfter opp steinen de lever under, bærer maurarbeiderne billene i sikkerhet sammen med koloniens larver og pupper.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Stammen Ctenistini Blanchard, 1845
 Slekten Atinus Horn, 1868 - to arter, Nord-Amerika
 Slekten Biotus Casey, 1887 - én art, Nord-Amerika
 Slekten Centrotoma Heyden, 1849 - 8 arter
 Slekten Chenniopsis Raffray, 1904 - én art, Madagaskar
 Slekten Chennium Latreille, 1807 - 12 arter
 Slekten Ctenicellus Raffray, 1904 - tre arter
 Slekten Ctenisis Raffray, 1890 - 9 arter, neotropisk
 Slekten Ctenisodes Raffray, 1897 - 19 arter, Amerika
 Slekten Ctenisomimus Raffray, 1904 - to arter, Afrika 
 Slekten Ctenisomorphus Raffray, 1890 - 7 arter, Asia 
 Slekten Ctenisophanes Jeannel, 1954 - fire arter, Madagaskar
 Slekten Ctenisophus Raffray, 1890 - 21 arter, Australia
 Slekten Ctenistes Reichenbach, 1816 - 35 arter, vidt utbredt
 Slekten †Ctenistodes Schaufuss, 1890- én fossil art
 Slekten Ctenistodites Jeannel, 1957 - én art, Angola
 Slekten Desimia Reitter, 1882 - 24 arter
 Slekten Edocranes Reitter, 1885 - 8 arter
 Slekten Enoptostomus Schaum, 1864 - 19 arter
 Slekten Epicaris Reitter, 1882 - tre arter
 Slekten Gnorosus Raffray, 1908 - to arter 
 Slekten Hynneophorus Leleup, 1972 - én art, Madagaskar
 Slekten Laphidioderomimus Leleup, 1972 - én art, Madagaskar
 Slekten Laphidioderus Raffray, 1887 - én art, Sør-Afrika
 Slekten Largeyeus Li & wang, 1993 - én art, Kina
 Slekten Metactenistes Jeannel, 1956 - én art, Nord-Afrika
 Slekten Parastectenis Jeannel, 1957 - én art, Angola
 Slekten Poroderus Sharp, 1883 - 15 arter, Sørøst-Asia
 Slekten Sognorus Reitter, 1881 - 8 arter, Sørøst-Asia
 Slekten Stectenidius Jeannel, 1957 - én art, Angola

Referanser

Eksterne lenker 
 bugguide.net - bildedatabase over nordamerikanske insekter 
 

Køllebiller
Biller formelt beskrevet i 1845
Dyr formelt beskrevet av Charles Émile Blanchard